open-index/open-wikipedia-markdown huggingface dataset:
ANZAC-dagen

**ANZAC-dagen**, 25. april, er en offentlig høytidsdag i Australia og New Zealand til minne om medlemmene av Australian and New Zealand Army Corps (ANZAC) og alle andre som har kjempet for sitt land. ANZAC-dagen er også offentlig høytidsdag på Cookøyene, Niue, Samoa og Tonga.

Dagen markerer spesielt minnet om slaget ved Gallipoli under første verdenskrig og den 25. april er dagen for landingen ved Anzac cove. 

ANZAC-dagen er en viktig dag for nasjonal identitet og fellesskap, og det holdes seremonier og markeringer over hele Australia og New Zealand for å minnes og hedre de som har tjenestegjort i forsvaret.

## Kilder

* «Anzac Day», fra The Australian War Memorial (engelsk)

## Eksterne lenker
*
American Broadcasting Company

**American Broadcasting Company** (**ABC**) er et amerikansk fjernsynsnettverk som eies av The Walt Disney Company. Selskapet startet i 1943, da med radiosendinger, og med fjernsynssendinger i 1948. ABC er en av de fire store TV-nettverkene i USA, der de andre tre er CBS, NBC og Fox.

## TV-programmer
* 
* Boston Legal
* Extreme Makeover 
* October Road 
* Big Day 
* 20/20 
* Frustrerte fruer
* Grey's Anatomy 
* Under samme tak
* Hope & Faith  
* Home Improvement 
* Dancing with the Stars 
* ABC World News Tonight 
* The Bachelor 
* Good Morning America 
* America's Funniest Home Videos 
* Wifeswap 
* Brothers and Sisters 
* ABC Primetime 
* Men in Trees 
* The Nine 
* Ugly Betty 
* According to Jim 
* Jimmy Kimmel Live! 
* Super Nanny 
* George Lopez 
* Modern Family 
* American Inventor 
* 6 Degrees 
* Kyle XY 
* Greek
* Traveler

## Eksterne lenker
*
1905-revolusjonen

Den russiske **1905-revolusjonen** brøt ut i januar.  Den var ikke ledet og hadde ikke noen klare mål, men regnes som en oppstakt til 1917-revolusjonen.

En mislykket krig mot Japan la et økt press på samfunnet. Revolusjonen ble utløst da presten Georgij Gapon den 22. januar 1905 ledet et opptog på 200&nbsp;000 mennesker mot tsarens palass i St. Petersburg for å få ham til å gripe inn mot de høye matvareprisene som krigen førte med seg. Tsarens soldater åpnet ild mot folkemassen, og 130 ble drept i den såkalte blodige søndagen. Dette utløste streiker, bondeopprør og mytteri i hær og flåte.

Da arbeiderne gikk til generalstreik høsten 1905, måtte tsaren motvillig gå med på å demokratisere landet, etter å ha blitt utsatt for et sterkt press også fra fetteren storfyrst Nikolaj som tsaren ville ha som leder for et militært diktatur. Men storfyrsten nektet og presset tsaren til å godta kravene som var formulert av Sergej Witte.

Revolusjonen varslet at endringer måtte til. For å hindre nye opprør utstedte tsar Nikolaj II oktobermanifestet hvor han tillot valg til en nasjonalsamling, statsdumaen, der noen få hadde stemmerett, og sensuren ble noe mildere.

## Kilder
* Nasjonal digital laæringsarena - Historie Vg2 og Vg3: Tsar-Russland ''(Jan Erik Auen, 15 juni 2016)''  Besøkt 23. oktober 2018
Big Brother

:*For den norske utgaven av programmet, se [[Big Brother (Norge)]]*

***Big Brother*** er et nederlandsk reality-TV-konsept fra 1999 hvor et antall deltagere skal oppholde seg i et felleshus i 100 dager. I løpet av denne perioden skal TV-seerne stemme ut deltakerne inntil én person gjenstår som vinner. Programkonseptet ble utviklet av nederlenderen John de Mol og realisert gjennom hans eget produksjonsselskap, Endemol. Ideen til TV-programmet skal han ha begynte å utvikle allerede høsten 1997. Arbeidstittelen var *De Gouden Kooi* (*The Golden Cage*), en tittel som senere ble benyttet på et annet TV-konsept.  

Programmet har blitt sendt i over 40 forskjellige land og har (sammen med Robinsonekspedisjonen) blitt beskrevet som reality-sjangerens ur-formater.  

## Inspirasjonskilder
Tittelen til programmet er hentet fra George Orwells dystopiske roman *[[1984 (roman)|1984]]*. Handlingen i denne romanen foregår i et mørkt og dystert bysamfunn hvor «Storebror» alltid ser deg og hvor «tankepolitiet» til en hver tid overvåker innbyggerne. 

Mol hentet mye av inspirasjonen fra det amerikanske forskningsprosjektet Biosphere 2. Dette prosjektet ble iverksatt i Arizona på begynnelsen av 1990-tallet og hadde til hensikt å teste om og hvordan mennesker kunne leve, studere og utføre vitenskapelige eksperimenter i en lukket biosfære. Erfaringene man gjorde var tenkt benyttet i fremtidige romkoloniseringer.

Det har også blitt antatt at MTV-dokumentaren *[[The Real World]]*, den svenske reality-serien *[[Expedition Robinson]]* og den utleverende nettsiden til internett-personligheten Jennifer Ringley har vært inspirasjonskilder. 

Det kan forøvrig nevnes at Castaway Productions, som var ansvarlig for *[[Expedition Robinson]]* og amerikanske *[[Survivor (USA)|Survivor]]*, i 2002 gikk til søksmål mot Endemol for plagiat, men tapte.

Høsten 1999 ble den aller første utgaven sendt på den nederlandske kanalen Veronica. Premien var 1 million nederlandske gylden (ca. 4,2 millioner kroner).

## Sendinger i andre land

## Se også
*Big Brother sendinger på verdensbasis (oversikt)

## Referanser
Frognerbadet

**Frognerbadet** ble åpnet i 1956 og ligger i utkanten av Frognerparken. Badet arrangerte på tross av dette nordisk mesterskap i svømming i august 1955.  Badet har to hovedbasseng, plaskebasseng, stupebasseng (1, 3, 5, 7,5 og 10 meter), tre vannrutsjebaner (to store og én liten), kiosk og garderober med låsbare skap.

Frognerbadet er stengt i 2025 og 2026.

## Rekorder
Rekorder satt i Frognerbadet:

### Norske rekorder

## Referanser


## Eksterne lenker
*
SD

**SD**, **sd** og **s.d.** kan vise til:

## Organisasjoner
*Samferdselsdepartementet, norsk departement
*Stockholms Dagblad, en nedlagt svensk konservativ morgenavis (1824–1931)
*Sverigedemokraterna, et svensk politisk parti (grunnlagt 1988)
*Sicherheitsdienst, tysk etterretningstjeneste (1932&ndash;1945)

## Geografi
*Sudan, ISO-kode
*San Diego, by i USA
*Sør-Dakota, delstat i USA

## Vitenskap og teknikk
*Secure Digital minnekort, minnekort for blant annet digitalkameraer
*Standard-definition television
*Sd, forkortelse for ekvivalent luftlagstykkelse.

## Annet
*Sudan Airways, flyselskap
**s.d.*, forkortelse for *se dette* / *se denne*
Kortbaneløp på skøyter

**Kortbaneløp på skøyter**, eller bare **kortbaneløp**, er en skøytesport der fire til seks personer konkurrerer samtidig ved å gå fort, men samtidig taktisk riktig, rundt inne på en ishockeybane. Banen er oval, 60 x 30 meter, og gir 111,12 meter i omkrets. Løperne går ikke i delte baner som de gjør i hurtigløp på skøyter.

VM har blitt holdt i sporten siden 1981, den var demonstrasjonssport under Vinter-OL 1988 og ble fra 1992 en del av OL-programmet. Idretten er så langt mest utbredt i USA, Canada, Kina, Japan, Sør-Korea og Australia.

Øvelsene er de samme for kvinner og menn, 500 m, 1000 m og 1500 m.

## Eksterne lenker
*
CC Amfi

**CC Amfi**, tidligere **Hamar Olympiske Amfi, Nordlyshallen**, er en ishall og konsertarena ved siden av Storhamar Ishall på Hamar. Hallen ble åpnet 6. desember 1992. 

Den ble bygget for å huse kortbaneløp og kunstløp under OL på Lillehammer, og har etter det vært hjemmearena for ishockeyklubben Storhamar Hockey. 

Arenaen byttet i 2016 navn til CC Amfi. 

## Historikk
### Vinter-OL 1994
To av i alt tolv grener ble avviklet i Hamar OL-Amfi i 1994:
*  Kunstløp
*  Kortbaneløp på skøyter

### Etter OL
I 1999 ble noen av de innledende kampene i kvinnenes håndball-VM spilt i hallen. Den er også blitt brukt når Norge har arrangert internasjonale ishockeyturneringer, blant annet ishockey-VM i 1999.

### Verdens lengste ishockeykamp
Den 12. mars 2017 spilte Storhamar Hockey og Sparta kamp nummer fem i kvartfinaleserien lagene i mellom. Stillingen var 1-1 etter ordinær tid. Avgjørelsen falt ikke før i den åttende overtidsperioden, etter at lagene hadde spilt totalt 217 minutter og 14 sekunder. Det var Joakim Jensen som scoret det avgjørende målet i det som karakteriseres som verdens lengste ishockeykamp.

## Byggteknisk
CC Amfi er Nord-Europas største trebygning og verdens største bygning i brannsikkert tre.

Byggeprosessen startet høsten 1991 da den gamle fotballbanen ved siden av Storhamar Ishall måtte gi tapt for utbyggingen. En ny erstatning for fotballbanen ble anlagt på Prestrud like ved ishallene. I løpet av 14 måneder stod hallen ferdig.

### Kube
Under den første oppgraderingen av hallen i 2004 ble det montert en mediakube på 4 tonn i taket av amfiet. Denne ble brukt for siste gang under en kamp mot  i januar 2016 og én ny kube til 3,5 millioner kroner, som også brukes i KHL, stod klar 27. februar 2016.

## Referanser


## Eksterne lenker
* Ishaller og baner i Norge *hockey.no*
* Hamar Olympiske Anlegg Hamar OL-Amfi  *hoa.no*
* Hamar OL-Amfi på gowalla.com
Gasherbrum I

**Gasherbrum I** (også kalt **Hidden Peak**) er verdens ellevte høyeste fjell, 8&nbsp;080 moh. Gasherbrum I er det høyeste fjellet i Gasherbrum-gruppen, et fjerntliggende fjellmassiv i Karakorum-kjeden i Pakistan.

Gasherbrum I ble opprinnelig kalt K5, som Karakorams femte fjell, under den første kartleggingen av Karakoram i 1856. Fjellet ligger i nærheten av K2, som også fikk sitt navn under denne kartleggingen. I 1892 fikk Gasherbrum I tilnavnet «Hidden Peak» av William M. Conway, siden fjellet ligger skjult bak Gasherbrum IV, sett fra Baltoro-breen.

Gasherbrum I ble første gang besteget av amerikanske klatrere 5. juli 1958.

## Nordmenn på toppen
2007: Olav Storli Ulvund besteg toppen 12. juli 2007. Han nådde toppen via det såkalte Japaner-couloiret fra Gasherbrum La (nedre del) og Messner/Habeler-ruta i øvre del.

2022: Kristin Harila nådde toppen 11. august 2022.

2023: Kristin Harila nådde toppen 18. juli 2023 

## Se også
*Liste over verdens høyeste fjell

## Referanser
Haugar

**Haugar** er et mye brukt norsk stedsnavn. Det kan vise til blant annet:

*Haugar (Tønsberg) – en høyde i Tønsberg med gravhauger fra vikingida

*Sportsklubben Haugar – et idrettslag i Haugesund
Sportsklubben Haugar

**Sportsklubben Haugar** (stiftet 19. oktober 1939) er en fotballklubb fra Haugesund i Rogaland. Haugar har spilt en sesong i øverste divisjon for menn og tre sesonger i øverste divisjon for kvinner og var del av sammenslåingen til FK Haugesund.

## Historikk
Klubben ble stiftet i 1939 og ble byens tredje fotballklubb, etter Vard og Djerv 1919. Haugar hadde sitt utspring i gutteklubben Odd på Risøy. Navnet Odd kunne ikke benyttes i seniorfotball, da Odds Ballklubb allerede var etablert.

Haugar markerte seg nasjonalt da klubben som 3.-divisjonslag nådde cupfinalen i 1961, der de tapte mot . På slutten av 1970-årene rykket klubben opp til 2. divisjon, og nådde sin andre cupfinale i 1979, denne gang med tap mot .

Som cupfinalist deltok Haugar i Cupvinnercupen 1980/81, der klubben slo ut Sion før den ble eliminert av Newport County AFC. Samme år kvalifiserte Haugar seg for sin første sesong i norsk toppdivisjon, men rykket ned etter én sesong.

Klubben hadde i perioden en omfattende ungdomsvirksomhet og fostret flere spillere som senere fikk landskamper for Norge, men økonomiske forhold førte til at mange fortsatte karrieren i andre klubber. I 1993 vedtok årsmøtet å trekke A-laget fra de øverste divisjonene og inngå samarbeid med  om etableringen av .

Haugar startet med organisert kvinnefotball i 1973 og ble Norges første kretsmester i damefotball. Klubben har senere hatt flere sesonger i toppdivisjonen for kvinner, og Ingrid Sternhoff representerte det norske kvinnelandslaget.

Jens Egil Vikanes er den eneste spilleren i Norge som har spilt for samme klubb i alle divisjoner og cuprunder.
## Tabell for herre og kvinnelaget

Haugar spiller i fjerde divisjon etter opprykk i 2024. 

## Toppscorere
* Adrian Tjomsland, sesongen 2016/2017
* **Anel Hopovac** **11 mål 2024**
* Amund Hella Berge-Soldal 9 mål 2025

## Kjente spillere
*  Christian Grindheim

*  Per Haftorsen
*  Per Andreas Haftorsen
*  Hjalmar Johansen
*  Kenneth Høie
*  Helge Bjønsaas
*  Karl Oskar Emberland

## Referanser


## Eksterne lenker
*
Dustin Hoffman

**Dustin Lee Hoffman** (født 1937) er en amerikansk skuespiller.

Han er blitt nominert til Oscar syv ganger og har vunnet to, for *[[Kramer mot Kramer]]* og *[[Rain Man]]* (i rollen som Raymond). Hoffman har også vunnet Golden Globe seks ganger, British Academy Film Awards (BAFTA) tre ganger og Emmy Award én gang.

Han er også kjent fra filmer som *[[Maratonmannen]]*, *[[Asfalt-cowboy]]*, *[[Alle presidentens menn (film)|Alle presidentens menn]]*, *[[Tootsie]]* og gjennombruddsfilmen *[[Manndomsprøven]]*.  Hoffman er kjent for sine grundige forberedelser av de rollefigurene han fremstiller.

## Filmografi

## Referanser


## Eksterne lenker

* 
*
Sicherheitspolizei

**Sicherheitspolizei** (**Sipo**, «Sikkerhetspoliti») var en samlebetegnelse på  de to delene av *[[Schutzstaffel]]s* (SS) etterretnings- og sikkerhetstjeneste, Gestapo og *[[Sicherheitsdienst]]* (SD, «sikkerhetstjeneste») mellom 1934 og 1939.

Navnet ble innført i forbindelse med at Gestapo og SD ble underlagt samme sjef, Reinhard Heydrich. I praksis var de to organisasjonene ofte i konflikt med hverandre, ikke minst fordi Heydrich mente at SD var inkompetent og derfor overlot til Gestapo mange oppgaver som egentlig lå under SD.

I 1936 ble *[[Ordnungspolizei]]* (ORPO, «ordenspoliti») og *[[Reichskriminalpolizei]]* (Kripo, «rikskriminalpoliti») opprettet. Sipo ble da definert som det øverste organet for de tre statlige politistyrkene.

I 1939 ble *[[Reichssicherheitshauptamt]]* (RSHA, «rikssikkerhetshovedkontor») opprettet, og Sipo opphørte å eksistere som et reelt organ. Betegnelsen var dog fortsatt i bruk på lokalt nivå, som f.eks. i tittelen *Inspektor des Sicherheitspolizei und SD*. Slike inspektører var underlagt både RSHA og lokale SS- og politiledere.

Etter andre verdenskrig ble noen deler av DDRs hemmelige politi omtalt som *Sicherheitspolizei*. 

## Sicherheitspolizei i Norge 1940-1945
Da RSHA skulle etablere seg i Norge i april 1940, ble det gitt ordre om at betegnelsen *Geheime Staatspolizei* («hemmelig statspoliti», Gestapo) skulle unngås, fordi navnet hadde fått en dårlig klang blant nordmenn på grunn av «fiendtlig propaganda». *Sicherheitzpolizei (Sipo)* skulle brukes som samlebetegnelse for Gestapo, *Kriminalpolizei* (Kripo) og *Sicherheitsdienst* (SD). Anordningen var kosmetisk, men offisielt ble dermed Gestapo i Norge *Sipo Abteilung IV*.

Øverste leder for disse funksjonene i Norge var *Befehlshaber der Sipo und des Sicherdienstes (BdS) Norwegen*. Fram til november 1940 var dette Franz Walter Stahlecker, deretter Heinrich Fehlis.

Under *BdS Norwegen* sorterte seks avdelinger (modellert etter RSHAs organisasjon):
**Abteilung I* (Personale og organisasjon)
**Abteilung II* (Økonomi og administrasjon) 
**Abteilung III* (Sicherheitsdienst)
**Abteilung IV* (Gestapo, ledet av Wilhelm Esser)
**Abteilung V* (Kripo – hovedsakelig rettet mot kriminalitet som skadet tyske interesser)
**Abteilung VI* (Etterretning mot Norges naboland)

Lokalt ble Sipo opprinnelig organisert i egne *[[Einsatzkommando]]s* i Oslo, Kristiansand, Stavanger, Bergen og Trondheim. Fra 1941 ble betegnelsen *Einsatzkommando* fjernet. Tjenestestedene i Stavanger, Bergen, Trondheim og Tromsø kom under kommando av hver sin *Kommandeur der Sipo und SD* (tjenestestedets navn), forkortet *KdS* (tjenestested). Under disse sorterte et antall *Aussendienststelle* (lokalt tjenestested) – blant disse Kristiansand, som fra 1941 ble *Aussendienststelle* under KdS Stavanger.

Sipo hadde mange norske statsborgere som agenter. I alt var  nordmenn ansatt i en av Sipos avdelinger. Av disse var 308 registrerte som agenter. Av disse igjen fikk 25 personer dødsdom etter krigen.

## Referanser
Dan Jansen

**Daniel Ervin «Dan» Jansen** (født 1965) er en amerikansk tidligere skøyteløper som vant gull på  meter i OL på Lillehammer i 1994.

Foran Vinter-OL 1988 i Calgary var Jansen blant gullfavorittene på 500 meter og meter. Noen timer før starten på 500-meteren fikk Jansen en telefon med beskjed om at søsteren var i ferd med å dø av leukemi. Bare timer etter at han hadde snakket med søsteren, kom beskjeden om at hun var død. Samme kveld falt Dan Jansen i 500-meterløpet, og senere i lekene falt han også på  meter.

I Vinter-OL 1992 i Albertville, Frankrike var Dan Jansen nok en gang favoritt. Året før hadde han satt verdensrekord på 500 meter. Men også denne gangen mislyktes han med fjerdeplass på 500 meter og 26.-plass på  meter.

Vinter-OL 1994 på Lillehammer, Norge (med hurtigløpsøvelsene i Vikingskipet på Hamar) skulle bli Jansens siste mulighet til å vinne en olympisk medalje. Mellom 1992 og 1994 var han den eneste som hadde gått 500 meter under 36 sekunder, en prestasjon han hadde gjentatt fire ganger. Som storfavoritt fikk han et feilskjær i andre sving, tapte tid og kom på åttendeplass på 500 meter. Det så ut til at han ville forbli uten noen olympisk medalje. Han fikk imidlertid revansj på meter, der han tok gull og satte ny verdensrekord. Medaljen dediserte han til sin avdøde søster. 

Under pressekonferansen etter løpet ringte Bill Clinton fra the White House via pressesjefen for å gratulere Jansen.

Jansen har etter karrieren arbeidet som skøytekommentator for NBC. Til minne om søsteren har han også opprettet «Dan Jansen Foundation», som skal støtte kampen mot leukemi.

## Personlige rekorder

## Referanser




## Eksterne lenker
* 
* 
*  Dan Jansen  på www.ISU.html.infostradasports.com
*  Dan Jansen på Jakub Majerski's Speedskating database (Adelskalender distanser og sammenlagt)
* 
*  Biografi fra ESPN Classic
*  The Dan Jansen foundation
*  A Brother's Promise: The Dan Jansen Story <small>(1996)</small> på Internet Movie Database
Artilleri

**Artilleri** er opprinnelig maskineri for å kaste prosjektiler, slik som beleiringsmaskiner og kanoner. I moderne militær sammenheng betyr det også våpenarten som består av soldater som er utrustet med slike våpen.
Ifølge CFE-avtalen er begrepet grovkalibrede artillerisystemer med evne til å engasjere landmål, primært ved indirekte ildgivning. Slike artillerisystemer utgjør den vesentlige indirekte ildstøtte til kombinerte hærstyrker.
Grovkalibrede artillerisystemer er kanoner, haubitser, artilleriskyts som kombinerer kanonens og haubitsens egenskaper, bombekastere og flerrørs rakettutskytningsramper med et kaliber på 100 millimeter eller mer. I tillegg skal ethvert fremtidig grovkalibret, direkte ildgivningssystem som har sekundær, effektiv, indirekte ildgivningsevne, telles med i forhold til maksimalantallet for artilleri. 
Artilleriets skytshelgen er Sankta Barbara.

## Typer artilleri

### Feltartilleri
Feltartilleri betegner artilleri som beveger seg i felten sammen med andre bakkestyrker. I dag skiller man mellom tauet feltartilleri og selvdrevet feltartilleri. Man har også flere typer skyts; kanoner, haubitser og missiler.

Det norske forsvaret bruker selvdrevet felthaubits av typen K9 Thunder.

**Utdypende artikkel: [[Det norske forsvarets utskifting av M109]].**

### Festningsartilleri
Festningsartilleri er en betegnelse på fastmontert artilleri på befestninger. Festningsartilleri som skal forsvare et kystområde, et sund eller lignende kalles kystartilleri.

De siste norske kystfortene ble bygget på 1980-tallet, og mistet sin militær-strategiske betydning på 1990-tallet.

### Skipsartilleri
Skipsartilleri er artilleri montert på skip. Den siste typen artilleriskip ble betegnet som slagskip. De siste slagskipene gikk i opplag på 1990-tallet. Det siste slagskipet i bruk var USS Iowa BB-61 som nå er museumsskip i Los Angeles. Skipet ble brukt under invasjonen av Irak i 2003, der det ga artilleristøtte til amerikanske bakkestyrker som rykket inn i landet.

### Luftvernartilleri
Luftvernartilleriet ble opprettet først for å bekjempe ballonger og luftskip, og senere fly. De har spesialisert utstyr for å treffe bevegelige mål. I tiden etter andre verdenskrig gikk luftvernartilleriet til en viss grad over til å bruke luftvernmissiler.

Norsk luftvernsartilleri består av Kampluftvernbatteriet og NASAMS.

## Se også
* Beredent artilleri
* Liste over selvdrevet artilleri
* Artilleribataljonen i den norske hæren

## Referanser


## Eksterne lenker
*
Panser

**Panser** (fra italiensk: *panciera*) er opprinnelig beskyttelse for buken.  I moderne språk betyr det spesialbehandlet stål og andre materialer til beskyttelse av personell og materiell.

Materialer i bruk inkluderer også aluminium og kevlar og måles i arealvekt.

Pansrede kjøretøyer inkluderer stridsvogner, pansrede personellkjøretøyer og stormpanservogner.

## Se også
* Rustning
* Pansertropper

## Eksterne lenker
*
MP

**MP**, **Mp**, **mP** og **mp** har flere betydninger:

## MP
* Engelskspråklig forkortning for *Member of parliament*, det vil si parlamentsmedlem
* Maskinpistol
** MP18, den første effektive maskinpistol som ble produsert
* Medieproduksjon, et fagfelt og et programområde innen det videregående utdanningsprogrammet, Informasjonsteknologi og medieproduksjon
* Megapiksel som brukes mye i forbindelse med digitalkamera
* Militærpoliti

## mp
* Forkortning for Miljöpartiet de Gröna.
Kronberg im Taunus

**Kronberg im Taunus** er en by i Hochtaunuskreis i den tyske delstaten Hessen. Den tilhører regjeringsdistriktet Darmstadt. Regjerende partier er CDU og FDP.

## Bybilde
Ved siden av en godt bevart gamleby med borg fra 1200-tallet finnes et slott, Schloss Friedrichshof, som var enkesete for keiserinne Victoria, i byen. Andre kjente bygninger er *Recepturhof* og *Hellhof*, tidligere sete for noen av byens riddere idag delvis ombygget til galleri. Byen har også en vakker bypark, og har status som *Luftkurort*.

## Historie

Byggingen av borgen ble fullført i 1220 av en ridder von Eschborn, som allerede hadde en borg i området, men ønsket en sikrere borg i Kronberg som hovedsete. Hans familie endret da sitt navn til *von Kronberg*. Familien delte seg i tre grener. I året 1389 beseiret ridderne av Kronberg sammen med sin forbundsfelle pfalzgreve Ruprecht en hær fra den frie riksbyen Frankfurt am Main i slaget ved Eschborn, og tok en rekke personer til fange, blant annet Frankfurts borgermester. Først mot en høy løsesum (73 000 gullgylden) ble han løslatt.

Det siste medlem av ridderfamilien av Kronberg, riksfriherre Johann Nikolaus av Kronberg, døde barnløs i 1704 på borgen Hohenfels. Rikslenet Kronberg, som hovedsakelig bestod av byen Kronberg og landsbyene Schönberg, Niederhöchstadt og Eschborn, falt dermed til det erkebispdømmet og kurfyrstedømmet Mainz. I freden ved Lunéville mistet erkebiskopen av Mainz sine verdslige besittelser, og 1802 kom Kronberg under fyrstene av Nassau-Usingen. I 1866 ble Kronberg sammen med resten av Hessen-Nassau annektert av Preussen. 

Kronberg fikk byrettigheter 25. april 1330 av keiser Ludvig IV. I det 1800-tallet oppsto det en berømt malerkoloni i Kronberg.

## Økonomi og næringsliv
Byen er sete for internasjonale firmaer som Accenture, Braun GmbH (Gillette), Celanese og Fidelity. I Kronberg befinner seg det verdensberømte *Schlosshotel Kronberg*.

## Vennskapsbyer
* Le Lavandou, Frankrike (2. september 1972)
* Ballenstedt am Harz (6. oktober 1988)
* Porto Recanati, Italia (5. september 1993)
* Aberystwyth, Wales (1. November 1997)
* Guldental

## Personligheter
* Peter Handke
* Max Horkheimer
* Ann-Kathrin Linsenhoff
* Maria Mucke
* Keiserinne Victoria
*Ricarda Huch, som døde i Schönberg.

## Skoler
* Krontal-Schule (grunnskole)
* Victoria-Schule Schönberg (grunnskole)
* Altkönigschule Kronberg (gymnasium)

## Referanser


## Eksterne lenker
* 
* Heraldik des Geschlechtes der Cronberg 
* http://www.braun.com
Tungvekt

**Tungvekt** er en vektklasse i boksing og andre kampsporter. 

## Boksing
### Menn

### Kvinner

I olympisk boksing finnes dessuten vektklassen «super-tungvekt» (eng. *super heavyweight*).

I tungvektsklassen i profesjonell boksing, har mange av de høyeste premiesummene vært tilknyttet.
Det er ikke ensbetydende med at de beste bokserne finnes i denne vektklassen.

## Kjente tungvektsboksere
*Muhammad Ali
*Joe Louis
*Rocky Marciano
*Ezzard Charles
*Mike Tyson
*Ingemar Johansson
*Sonny Liston
*Jack Dempsey
*Steffen Tangstad

## Tidenes største og viktigste kamper i tungvektsklassen
(Valgene begrunnes i hver enkelt kamptråd)

*James J. Corbett vs. John L. Sullivan (1892)
*Bob Fitzsimmons vs. James J. Corbett (1897)
*Jack Johnson vs. Tommy Burns (1908)
*Jack Johnson vs. James J. Jeffries (1910)
*Jack Dempsey vs. Jess Willard (1919)
*Joe Louis vs. Max Schmeling (1938)
*Cassius Clay vs. Sonny Liston (1964)
*Joe Frazier vs. Muhammad Ali (1971)
*Muhammad Ali vs. George Foreman (1974)
*Larry Holmes vs. Ken Norton (1978)
*Mike Tyson vs. Michael Spinks (1988)
*Lennox Lewis vs. Evander Holyfield (1999)

## Se også
*Tungvekt (MMA)
Brigadeführer

**Brigadeführer** var en grad i Schutzstaffel (SS) og Sturmabteilung (SA) i Tyskland mellom 1932 og 1945

Den ble opprettet på grunn av SS' vekst, og gitt til offiserer som kommanderte SS-brigader. I 1933 ble SS-brigadene omdøpt til *SS-Abschnitte*, men graden fortsatte å ha samme navn. I SA hadde den ingen spesielle rolle, men var bare en del av gradshierarkiet.

Opprinnelig var det den andre høyere offisersgraden, mellom Oberführer og Gruppenführer.  Dette endret seg da Waffen-SS og Ordnungspolizei ble opprettet. I begge organisasjoner ble Brigadeführer regnet som likeverdig med en generalmajor i Wehrmacht. 

Insigniene var først to eikeløv og en sølvknapp. I 1942 ble dette endret til tre eikeløv, etter at rangen SS-Oberstgruppenführer ble innført. Brigadeführere bar også skulderklaffer som generalmajorer i Wehrmacht, og ble titulert med begge grader, f.eks. *SS-Brigadeführer und Generalmajor der Waffen-SS und Polizei*.
## Referanser
Ruf

**Ruf** er et bilfirma med base i Tyskland som baserer sine modeller på biler fra Porsche. Ruf blir oftere referert til som en tuner, men er også en bilprodusent. Ruf bygger ca. 30-35 biler i året som blir bygget på råchassier de kjøper av Porsche uten serienummer. Disse blir oppbygd og får serienummer av Ruf. Ruf sine modeller er i dag basert på Porsche 911 og Porsche Boxster, men firmaet tilbyr alt fra motortuning, bremser, understell m.m til de fleste Porsche-modeller.

## Modeller

* **Ruf 3400**
* **Ruf BTR**
* **Ruf CTR "Yellow Bird"**
* **Ruf CTR 2**
* **Ruf RCT**
* **Ruf RGT**
* **Ruf Rturbo**
* **Ruf Rt 12**
* **eRUF Greenster**

## Referanser


## Eksterne lenker
*
Mary Tudor

**Mary Tudor** er navnet på flere personer:

* Mary Tudor av Frankrike, fransk dronning og datter av Henrik VII av England
* Maria I av England, dronning av England og datter av Henrik VIII av England
Mann (militær grad)

**Mann** (tysk for «mann», men her i betydningen «soldat») var en paramilitær grad i de nazistiske organisasjonene Schutzstaffel (SS) og Sturmabteilung (SA) i Tyskland mellom 1925 og 1945. Det var den laveste graden for fulle medlemmer av SS, og den laveste overhodet i SA.

I 1938 endret Waffen-SS gradsbetegnelsen til SS-Schütze, mens man i Allgemeine-SS beholdt Mann. Det var ingen insignier knyttet til graden, men i noen avdelinger bar man et blankt merke på jakkeslaget eller en blank skulderklaff. 

I midten av 1930-årene ble den lavere graden SS-Anwärter innført som betegnelse på de som var kandidater til å komme inn i SS. SA hadde ikke en slik grad.
Dysmeli

**Dysmeli** er et sjeldent og medfødt syndrom, hvor pasienten har manglende eller mangelfullt utviklet skjelett i armer og/eller ben. Tverrgående dysmeli i én arm er vanligst. 

Syndromet kan utarte seg på svært ulike måter, og består av mange ulike misdannelser. Disse kan deles inn i tre hovedgrupper:  Hele eller deler av arm/ben mangler, sammenvokste fingre/tær og flere fingre/tær enn vanlig.  

Dysmeli opptrer som en del av bildet ved noen sjeldne tilstander som: 

*TAR 
*Poland syndrom
*VATER, VATERS, VACTERL, VACTERLS 
*Holt-Oram syndrom 

## Dysmeli fra thalidomid
På 1950-60-tallet ble legemidlet thalidomid, produsert av Grünenthal, solgt som en mild sovemedisin og for å lindre morgenkvalme hos gravide. Anslagsvis 10 000 barn ble født med store misdannelser på armer og/eller ben. 

I 2012 kom legemiddelprodusenten med en offentlig beklagelse, flere tiår etter hendelsen. Unnskyldningen ble ikke akseptert av organisasjoner for thalidomidofre, med grunnlag i at den var både utilstrekkelig og kom for sent.

## Referanser
Bob Fitzsimmons vs. James J. Corbett

***[[Bob Fitzsimmons]] vs. [[James J. Corbett]]*** var en boksekamp som ble arrangert i Carson City, Nevada i USA den 17. mars 1897.

## Generelt
Kampen mellom James J. Corbett og “The Fighting Blacksmith”, Bob Fitzsimmons var den første VM-kampen som ble filmet, den har derfor ekstra stor historisk verdi. Edison hadde utviklet kameraet sitt såpass siden fem år tidligere at det nå var mulig for ham å filme utendørs i en slags ”filmbod” som var plassert ringside. Han hadde tidligere filmet VM-mesteren Corbett i en oppvisningskamp i studioet sitt, og den gjorde det svært bra når det ble vist på teaterlerret over hele USA. Corbett fikk betalt 5000 dollar for innsatsen sin og var dermed det første personen i historien som fikk betalt for å stå foran kamera.
Kvaliteten på filmen er heller dårlig, men nok til at man kan se hva som skjer selv om noen av rammene mangler her og der.

## Om kampen

Bob Fitzsimmons regnes som en av tidenes mest hardtslående boksere. Han var regjerende VM-mester i mellomvekt som nå prøvde seg mot tungvektsmesteren. Corbett hadde få problemer med Fitzsimmons i de første 10 rundene. Han var større, sterkere og mer bevegelig, men etter hvert som Corbett begynte å trøtne og Fitzsimmons kommer og mer til med slagene sine begynte kampen å jevne seg ut. Og så, i 14. runde traff den hardtslående Fitzsimmons med et perfekt slag i mellomgulvet til Corbett, som gikk ned for full telling. Corbett forsøkte å stable seg på bena, men hele kroppen hans var lammet av støtet og han ble telt ut av dommeren. Senere ble dette slaget kalt for «the solar plexus punch». 

Westernlegenden Bat Masterson (Wyatt Earp, mannen som endte Billy the Kids herjinger satt ringside i tilfelle det ble bråk blant publikum). Fitzsimmons var en bokser som forstod hvor mye effekt kroppslag hadde. Om man går ned for telling fra et slag mot hodet klarer man ofte å reise seg fordi hodet «flytter seg» med slaget og mye av kraften i slaget reduseres. Men med et kroppslag er det mye mer masse som må flyttes og kroppen absorberer mye mer av slaget og det tar mye lengre tid å komme seg. Hvor ofte ser man en bokser reise seg og komme inn i kampen igjen etter å ha tatt telling etter et slag til kroppen? Nesten aldri, og det skjedde ikke i dette tilfellet heller. Fitzsimmons slo Corbett på knockout i 14. runde. Det gjorde ham til den første bokseren som vant VM-titler i to vektklasser, i tillegg til at han var involvert i den første VM-kampen som ble filmet.

## Etter kampen
Noen år senere ble Fitzsimmons den første bokseren som vant titler i tre vektklasser da han ble VM-mester i den nyopprettede lett-tungvektsklassen.
Jack Johnson vs. Tommy Burns

***[[Jack Johnson (bokser)|Jack Johnson]] vs. [[Tommy Burns]]*** var en boksekamp som ble arrangert på Rushcutters Bay i Sydney, Australia, den 26. desember 1908.

## Generelt

Dette var den første tungvektskampen under Queensberry-reglene at et farget bokser fikk og vant VM-tittelen. Fargede boksere hadde allerede etablert seg innen boksing, og de skulle komme til å dominere sporten helt til dags dato.
De tidligere VM-mestrene i tungvekt hadde nektet å forsvare tittelen sin mot fargede boksere. Flere av dem hadde kjempet mot fargede i ikke-tittel kamper, men verden var ikke klar for å risikere at en farget bokser skulle bli VM-mester. De tidligere VM-mestrene John L. Sullivan, James J. Corbett, Bob Fitzsimmons, James J. Jeffries og Marvin Hart hadde alle trukket det som ble referert til som ”the colorline”. I flere år hadde ”The Galveston Giant”, Jack Johnson vært rangert som førsteutfordrer til VM-tittelen, men han lyktes aldri å få lurt den store mesteren James J. Jeffries inn i ringen. Tommy Burns var annerledes. Han var først og fremst en forretningsmann, deretter bokser, og sa at han var villig til å forsvare tittelen sin mot Johnson, men prislappen var 30&nbsp;000 dollar – en sum så høy på den tiden at ingen i praksis hadde et slikt beløp å stille til rådighet. Men etter godt og vel ett år, da Johnson hadde fulgt etter Burns til alle hans kamper og sittet ringside og høylyttet kastet ut utfordringer, kom tilbudet fra uventet hold. Den australske promotoren, Snowy Baker, stilte med pengene og Burns signerte det som til da var den største sum en idrettsutøver hadde fått som betaling. Kampen skulle finne sted i Rushcutters Bay utenfor Sydney i Australia.

## om kampen
Selve kampen var en mismatch, Johnson var altfor stor, sterk og teknisk suveren til at Burns i det hele tatt var en faktor i kampen. Johnson hadde full kontroll på Burns hele tiden, men forsøkte aldri å slå ham ut. Han nærmest dissekerte Burns og ydmyket ham foran filmkamera og tilskuere mens han smilte og slengte ut spydigheter til Burns supportere. Etter 10. runde begynte folk å forlate kampen i avsky for seigpiningen Johnson utsatte Burns for. De som ble igjen ropte om at kampen måtte stoppes. Til slutt entret politiet ringen i 14. runde for å stoppe nedslaktingen av Burns. Johnson fikk tildelt seieren og ”the richest prize in sports” var nå i hendene på en kjepphøy, upopulær svart mann. Det skapte furore blant hvite i den vestlige verden, de tidligere VM-mestrene John L. Sullivan og Jim Corbett fordømte kampen og Burns ”grådighet” – måten han satte penger over ”den hvite rases ære”.

## i pressen
Den kjente forfatteren Jack London dekket kampen for avisen New York Herald skrev; ”ikke bare vant ikke Burns en eneste runde av kampen, han vant ikke et eneste sekund. En ting er nå klart, James Jeffries må komme tilbake og ”wipe the golden smile off Johnson's face. Jeff, it’s up to you.” VM-mesteren i tungvektsboksing var nå en farget, artikulert, intelligent og arrogant mann.
Grorudbanen

**Grorudbanen** er en av de fire østlige linjene på T-banen i Oslo, drevet av Sporveien T-banen. Av banene i øst er Grorudbanen den lengste, og den første som forlater fellesstrekningen i sentrum. Det er totalt om lag 80.000 på- og avstigende på Grorudbanen mellom Hasle og Vestli på hverdager.

## Historie
Banen sto ferdig i 1966 og har siden blitt forlenget i tre omganger:
*16. oktober 1966 Tøyen–Grorud
*3. mai 1974 Grorud–Rommen
*18. august 1974 Rommen–Stovner
*21. desember 1975 Stovner–Vestli

Det har også vært utredninger for videre forlengelse nordover til Nittedal, med stasjoner på Skillebekk og Gjelleråsen, men dette er lagt på is for øyeblikket.

Etter at T-banen gikk over til pendellinjer gjennom sentrum, ble Grorudbanen slått sammen med Sognsvannsbanen i vest. Den pendler nå mot Sognsvannsbanen. Grorudbanen har alltid vært **linje**  i T-banesystemet, men f.o.m april 2016 går også  på strekningen. Beregninger viser at T-banens linje 5 har rundt 42 000 påstigende passasjerer i begge retninger hver dag på strekningen mellom Hasle og Vestli, flest av alle linjene.

## Referanser
Roald Aas

**Roald Edgar Aas** (1928–2012) var en norsk skøyteløper og syklist. I 1956 ble han tildelt Egebergs Ærespris.

## Karriere
### Skøyter

Roald Aas var gjennom det meste av 1950-tallet en god nummer to i norsk skøytesport – etter henholdsvis Hjalmar Andersen og Knut Johannesen. Han tok en NM-tittel i 1956; ellers ble han nr. 2 sju ganger. Han gikk for Oslo Idrettslag fram til 1956, da meldte seg inn i Oslo Skøiteklub.

Han stilte for Norge i samtlige EM og VM mellom 1951 og 1960, og var nesten alltid blant de ti beste. Han fikk bronsemedalje i ett VM (1958) og to EM (1957 og 1960). Han deltok i tre OL. I Oslo i 1952 tok han bronse på 1500 m, men i OL i Cortina ble det ingen topplassering. I Squaw Valley i 1960 gikk han omsider helt til topps, og delte gullmedaljen med Jevgenij Grisjin på 1500 m. Etter avsluttet skøytekarriere var han klubbtrener for OSK.

#### Personlige rekorder på skøyter

* = Noen kilder sier bestetid på 3 000 m er 4.37,0 fra før-olympiske leker i Squaw Valley den 20. februar 1960. Dette er en usikker notering på grunn av usikkerhet om korrekt banelengde.

### Sykkel
Roald Aas var også syklist, og representerte Idrettsklubben Hero. I 1956, samme år som han ble tildelt Egebergs Ærespris, vant han to individuelle gull under Norgesmesterskapet i sykkel på Hamar: 4000 meter banesykling og 30km temporitt. I temporittet var det også lagt inn et lagmesterskap, som IK Hero, med Aas, Fredrik Kveil og Aage Kjelstrup på laget, vant.

## Personlig
Aas år var en tid gift med cand.oecon. og billedkunstneren Mette Giæver (født 13. januar 1938), ekteskapet ble oppløst i 1973.
Aas døde den 18. februar 2012 etter en tids sykeleie i kamp mot kreften.

## Referanser


## Litteratur
* 

## Eksterne lenker
* 
* 
* 
* Minneord på vegne av Norges Skøyteforbund, Oslo Idrettslag, Oslo Skøiteklub.
;Skøyter
* 
*  Roald Aas på The-Sports.org (noen resultater)
;Sykkel
James J. Corbett vs. John L. Sullivan

***[[James J. Corbett]] vs. [[John L. Sullivan]]*** var en boksekamp som ble arrangert i New Orleans den 7. september 1892.

## Generelt
Denne kampen har enorm historisk verdi fordi den var “broen” fra “bare-knuckle” perioden over til Queensberry æraen. ”The Boston Strong Boy”, John L. Sullivan var den siste VM-mesteren fra tiden da boksing ble utkjempet med London Prize Ring Rules, og den eneste bokseren som var involvert i VM-kamper fra begge tidsperiodene.
”Gentleman” James J. Corbett var den nye moderne bokseren som baserte seg mer på teknikk og fotarbeid fremfor primitive neveslagsmål. Blant annet var han en pioneer på å utvikle venstre jab-en som et offisielt slag.

## Om kampen
Da denne kampen fant sted i 1892 var det praktisk talt den eneste gangen to boksere som tilhørte hver sin æra møttes, ”old vs. new”. Timingen var perfekt for Corbett som var ung, i form og på sitt beste, men Sullivan var overvektig og aldrende etter mange tøffe nevekamper og et mangeårig alkoholmisbruk. Det gikk som det måtte gå, det unge løven, med sin nye teknikk og slagvarianter danset rundt den gamle mesteren og fyrte løs til den gamle løven til slutt segnet om i 21. runde.
Sullivan var favoritten blant publikum. Han hadde superstjernestatus i USA og Europa (en av verdens første) og portrettbilder av ham hang på veggen i nærmest hver eneste saloon over hele USA. Folket elsket John L. Sullivan, og folk tilga aldri den unge jyplingen Corbett som reduserte deres helt, ”the Great John L.”, til et blødende ringvrak.

## Annen informasjon
Noe av det mest kjedelige ved denne kampen er at Thomas Alva Edison, som nylig hadde tatt patent på filmkameraet, tilbød seg å filme kampen. Problemet var da at kampen måtte foregå inne i Edison’s filmstudio, og da ville det ikke være plass til tilskuere. Sullivan som VM-mester hadde rettighetene til å velge tid, sted og betingelsene rundt kampen og hadde liten tro på at filmen av kampen ville gjøre stor business, noe som skulle vise seg å være en av boksingens største forrentnings-skivebommer. ”Fightfilms”, som det skulle hete i årene fremover, var en gullgruve for alle involverte. Men Sullivan ville heller sikre seg prosentene sine fra billettene publikum kjøpte og avviste Edison’s forslag bryskt med kommentaren som ble ledd av i mange år fremover: ”There’ll be no moving pictures of my fight!”.
For oss som interesserer seg for bokehistorien er dette utrolig synd. Selv om kvaliteten på datidens opptak var en vits i forhold til dagens, er det likevel utrolig synd at Sullivan er den eneste VM-mesteren i tungvekt som det ikke finnes noe filmopptak av mens han var i kamp. Alle detaljer kjent om hans boksestil kjenner vi kun fra artikler, reportasjer og opplysninger fra vitner som satt ringside ved kampene hans. Heldigvis er livet og karrieren hans godt dokumentert, men dersom Edison hadde vært ute med oppfinnelsen sin noen år tidligere, hadde man kunnet se ”the Great John L.” med egne øyne.
Cassius Clay vs. Sonny Liston

***[[Muhammad Ali|Cassius Clay]] vs. [[Sonny Liston]]*** var en av historiens viktigste boksekamper innen tungvekt.

## Generelt
Æraen som fulgte i kjølvannet av denne kampen har vært svært vesentlig i utformingen av boksesporten slik vi kjenner den i dag. Dessuten regnes kampen som en av de største overraskelsene i tungvektsklassen noensinne.

## Før kampen
Sonny Liston kom fra svært trange kår i det sørlige USA og hadde en nesten utroverdig tøff oppvekst inntil han rømte hjemmefra tidlig i tenårene. Ingen vet med sikkerhet når han var født, hvordan han døde eller hvordan han var som privatperson. Det eneste alle er enige om er at mannen var tøffere enn de fleste. 

Cassius Clay var en 22 år gammel høylytt jypling som hadde tatt gullmedaljen i Lett tungvektsklassen i OL 1960. Som olympisk mester i USA ble man automatisk et kjent navn, og Clay nøt og slukte all oppmerksomhet han kunne få. Da han kvalifiserte seg til VM-kamp i 1963 hadde ingen noe som helst tro på at han ville engang entre ringen mot Liston. Selv om ingen likte Liston noe særlig, var det i det hvite USAs interesse at noen stoppet den noe høylytte munnen til Cassius Clay. Han hadde det siste året blitt mer og mer politisk engasjert ved å snakke offentlig om organisasjonen Nation of Islam, og omgi seg med personer som Malcolm X og Elijah Muhammed.

Da kampdato stod for døren satt oddsmakere Liston opp som en 8-1 favoritt. Clay ville bli altfor svak mente de.

## Om kampen
Da kampen var i gang skulle det vise seg at dette var kvelden da «The Greatest» ble født. Clay bokset sirkler rundt Liston og dominerte den fryktede mesteren. Etter å ha blitt avkledd av den unge utfordreren trakk Liston seg fra kampen mellom 6. og 7. runde. Den største skrellen i tungvektsklassen siden Jack Louis mot Max Schmeling 1 var et faktum.

## Etter kampen
Det som skulle skje etter kampen vakte nesten like mye oppsikt som Clays seier. Clay annonserte at han nå var muslim og tok navnet Muhammad Ali.
Ali skulle få enorm innflytelse for alle idretter. Mange mener at det er pga. ham at idrettsutøvere kan forlange millionlønninger i dag. Han regnes av de aller fleste som tidenes største bokser. Kampen mot Liston var øyeblikket Muhammad Ali som vi kjenner ham i dag ble født.
Robert Bjørk

**Robert Bjørk** (født 12. september 1969) er en norsk politiker (Ap).

Han vokste opp i en gruvearbeiderfamilie i Malm. Han er faglært elektriker og begynte i 1990 ved tremassefabrikken i Follafoss, der han har vært automasjonstekniker og hovedverneombud.

Han overtok som ordfører i Verran kommune i november 2004, etter at partifellen Kåre Olsen trakk seg. Bjørk stilte ikke til gjenvalg ved kommunestyrevalget i 2007.

I 2008 ble Bjørk ansatt som personal- og utviklingsleder i Verran kommune.

## Referanser
Fight of the Century

***Fight of the Century*** var den første av tre boksekamper mellom Joe Frazier og Muhammad Ali. Den ble arrangert i Madison Square Garden i New York i USA den 8. mars 1971.

## Generelt
Denne kampen var den første kampen i historien der to ubeseirede VM-mestre i boksing møttes til kamp. Etter at Ali nektet å delta i Vietnamkrigen i 1967, ble han fratatt bokselisens og utreisetilatelse. I begynnelsen sa boksesporten at titler ikke kunne tapes ved utestengelse, men etter hvert som tiden gikk ble det tydelig at boksesporten trengte en VM-mester i tungvekt. 

## Før kampen
Frazier hadde vunnet gull i tungvektsklassen i OL 1964. Da Ali ble utestengt hadde han allerede nådd såkalt «contender»-status, og da WBA beordret en turnering mellom de 8 beste tungvekterne for å kåre en ny VM-mester, var Joe Frazier blant dem. I finalen sto det mellom Frazier og Jimmy Ellis, og da de møttes i februar 1970 kjempet de om VM-tittelen som var erklært ledig etter Alis utestengelse. Da Frazier kjørte over Ellis i løpet av fem runder, ble han rangert som verdens ener i tungvektsklassen. Sent samme året ble Ali benådet av høyesterett og var igjen klar til å bokse. Etter to comeback-kamper var det klart for det første møte mellom de to. Kampen ble døpt «**Fight of the Century**», en vri fra Johnson og Jeffries' «Battle of the Century» 61 år tidligere.

## Om kampen
Denne gangen sto imidlertid markedsføringen av kampen i forhold til forventningene. Muhammad Ali og Frazier bragte ut det beste i hverandre. I femten runder målte de krefter og satte rekord for antall slag i en tungvektskamp, en rekord som skulle stå i 26 år. Begge boksere var rystet i løpet av kampen, men det var Fraziers nådeløse stil som kom seirende ut. 

## Etter kampen
Etter kampen ble begge boksere kjørt til sykehus og fortsatte munnhuggeriet der. Kampen levde på alle måter opp til alle forventninger.
Med seieren vant Frazier aksept som den ubestridte tungvektskongen. Senere skulle Ali og Frazier møte hverandre i ytterligere to klassiske møter og den ene av dem, «Thrilla in Manila», kjempet de en så brutal kamp mot hverandre at ingen av dem ble den samme igjen. Ali-Frazier-trilogien regnes av mange som den beste kampserien boksesporten har sett.

## Eksterne lenker
* Tungvekt-historie
Larry Holmes vs. Ken Norton

***[[Larry Holmes]] vs. [[Ken Norton]]*** var en boksekamp arrangert i Las Vegas den 8. juni 1978.

## Generelt

Ingen visste hvor stor verdi denne kampen ville få da den gikk av stabelen i 1978. Da den aldrende VM-mesteren Ali tapte til Leon Spinks tidligere samme året var Ken Norton rangert som førsteutfordrer til Spinks. Men Spinks visste at Ali vs. Spinks 2 var en mye større og økonomisk mer lukrativ kamp enn Spinks vs. Norton, så han bestemte seg for å gå for pengene. Dette førte til at boksingens to forbund på den tiden, WBA og WBC, splittet med hverandre og gikk hver sin vei. WBA ville følge Spinks, WBC ville følge Norton. Som følge av dette ble Norton erklært WBC-mester basert på hans seier i VM-kvalifiseringskampen mot Jimmy Young noen måneder i forveien. Nr. 2 på WBCs utfordrerliste var Larry Holmes, og han ble justert opp til nr. 1 når Norton ble tildelt tittelen.

## før kampen
Norton hadde allerede møtt Ali tre ganger, en serie Ali ledet 2-1, men mange mente at Norton burde hatt seieren i deres tredje møte i 1976. Ali innrømte mange år senere at han ikke fortjente seieren i den kampen. Nortons claim til VM-tittelen nå var så godt som noen annens.
Holmes var en ung tungvekter på vei opp. Han hadde vært Alis sparringsparter i flere år og plukket opp mange triks og knep fra ”The Greatest”. Med Holmes’ seire over Earnie Shavers, Roy Williams og Rodney Bobick hadde han klatret rankingene. Det var nå duket for det som ble kalt ”the next generation”.

## om kampen
I likhet med Ali vs. Frazier hadde også Holmes og Norton boksestiler som passet hverandre bra – perfekt faktisk. De leverte årets beste tungvektskamp i 1978. Kampen var helt jevn da den gikk inn i 15. runde og begge to nektet å tape siste runde. Det kokte ned til hvem var villig til å presse seg lengst. Resultatet var en av de mest intense rundene tungvektsklassen har sett. Når deres 15 utrolige runder var omme fikk Holmes tildelt en knepen poengseier.

## etter kampen
Det som gjør denne kampen så viktig er at Ali skulle komme til nå slå Leon Spinks i returkampen og deretter legge opp. Dermed hadde WBA ingen mester lenger, og Holmes stod nå alene som eneste tittelholder i tungvektsklassen (IBF ble ikke etablert for 1984). Holmes skulle dessuten vise seg å være en meget solid VM-mester, den suverent beste i tungvekteren fra Norton seieren i 1978 til han tapte tittelen i 1985. Blant de han forvarte tittelen mot var dessuten Leon Spinks og Ali, som gjorde et trist comeback forsøk mot sin tidligere sparringspartner. Med seieren over Ken Norton, og Alis avgjørelse om å legge hanskene på hylla var Larry Holmes det eneste naturlige valget om å opprettholde den linære tittelen.